ਐਡਮੰਡ ਲੋਕਾਰਡ
ਡਾ. ਐਡਮੰਡ ਲੋਕਾਰਡ (13 ਦਸੰਮਬਰ, 1877- 4 ਅਪਰੈਲ, 1966) ਵਿਧੀ ਵਿਗਿਆਨ ਦੀ ਦੁਨੀਆ ਵਿੱਚ ਇੱਕ ਬਹੁਤ ਮਸ਼ਹੂਰ ਖੋਜਕਾਰ ਸੀ ਅਤੇ ਫ੍ਰਾਂਸ ਦੇ ਸ਼ਰਲੌਕ ਹੋਮਜ਼ ਵਜੋਂ ਜਾਣਿਆ ਜਾਂਦਾ ਸੀ। ਉਸਨੇ ਵਿਧੀ ਵਿਗਿਆਨ ਦੇ ਖੇਤਰ ਵਿੱਚ ਇੱਕ ਬਹੁਤ ਹੀ ਜ਼ਰੂਰੀ ਅਸੂਲ ਦਿੱਤਾ ਜਿਸ ਨੂੰ ਆਦਾਨ ਪ੍ਰਦਾਨ ਦੇ ਅਸੂਲ (Locard's exchange Principle) ਵਜੋਂ ਜਾਣਿਆ ਜਾਂਦਾ ਹੈ। ਵਿਧੀ ਵਿਗਿਆਨ ਵਿੱਚ ਕਿਸੇ ਵੀ ਸਬੂਤ ਦੀ ਖੋਜ ਅਤੇ ਜਾਂਚ ਇਸੇ ਅਸੂਲ ਤੇ ਆਧਾਰਿਤ ਹੁੰਦੀ ਹੈ। ਇਹ ਅਸੂਲ ਇਹ ਕਹਿੰਦਾ ਹੈ ਕਿ ਜਦੋਂ ਵੀ ਕੋਈ ਦੋ ਚੀਜ਼ਾਂ ਇੱਕ ਦੂਜੇ ਦੇ ਸੰਪਰਕ ਵਿੱਚ ਆਉਂਦੀਆਂ ਹਨ ਤਾਂ ਉਹਨਾਂ ਵਿੱਚ ਕਿਸੇ ਵੀ ਚੀਜ਼ ਦਾ ਆਪਸੀ ਆਦਾਨ ਪ੍ਰਦਾਨ ਹੁੰਦਾ ਹੈ। ਨਵੰਮਬਰ 2012 ਵਿੱਚ ਉਸਨੂੰ ਫ੍ਰਾੰਸੀਸੀ ਵਿਧੀ ਵਿਗਿਆਨ ਸੰਘ ਦੇ ਹਾਲ ਆਫ਼ ਫ਼ੇਮ ਲੈ ਨਾਮਜ਼ਦ ਕੀਤਾ ਗਿਆ।